**Тақырыбы: Менің Отаным -Қазақстан тәрбие сағаты**

**Мақсаты:**

**Білімділік:** Жас ұрпақты Отанын сүюге, еліміздің рәміздерін қастерлеуге, бай қуатты ел екендігін мақтан етуге үйретіп, туған еліне, жеріне деген сүйіспеншілігін арттырып, махаббат сезімін ояту;

**Дамытушылық:** Отанын, туған жерін қорғай білуге, халқымыздың талантты ақындарының өлеңдері мен ата-бабаларымыздың өнгеге етіп қалдырған даналық сөздері арқылы оқушыларды ұлтжандылыққа, атамекенін көздің қарашығындай сақтай білуге, патриоттық сезімге тәрбиелеу;

**Тәрбиелік:** Ойларын жүйелі түрде жеткізе білу, шығармашылықпен жұмыс жасап, мәнерлеп өлең оқып, мағынасын түсіне білу дағдыларын дамыту.

**Көрнекілігі:** Елбасы суреті, Қазақстан Республикасынын картасы, рәміздер, авторларынын суреттері, қанатты сөздер, гүлдер, слайд, Астана және Арал қалаларына байланысты суреттер.

**Әдісі:** сұрақ- жауап, әңгімелеу, түсіндірмелі, көрнекілік

**Формасы:** тәрбие сағаты

**Тәрбие үрдісі:** Азаматтық, патриоттық және полимәдениеттік тәрбие беру.

**Сабақтың барысы.**

**I. Ұйымдастыру кезеңі**

**Психологиялық дайындық** (өзін-өзі тану пәнімен байланыстыру)

**Шаттык» шеңбер:**

Бір шаңырақ астында,

Қазақстанда тұрамыз.

Бірге сайран құрамыз,

Бір үйде біз тұрамыз.

Құт, береке-шаңырақ,

Орын алған ол терде.

Билігім өз қолымда-

Еркіндігім-Елімнің!

**Серикгуль:** Армысыздар! Қадірлі де ұлағатты ұстаздар.

Кош келіпсіздер бүгінгі тәрбие сағатына,

Бас иіп сәлем бердік баршаңызға.

**Гулия**

Алдарыңда жауқазындай құлпырған,

Біз алансыз балғын шақты балдырған.

Қош келіпсіз бүгінгі тәрбие сағатына.

**Ән:** Назерке мен Сезімнің орындауында . «Бірлігіміз жарасқан» әні.

**Серикгуль:**

-Біз қайда тұрамыз?

Балалар, «Отан дегеніміз не?» (Слайд)

**Оқушы:** Отан дегеніміз- адамның туып өскен жері, туған- туысқандарымен, жақындарымен, бірге тұратын атамекен. Қазақ елінде тұратын адамдардың Отан- ҚР-сы.

2-оқушы: Біздің Отанымыз-ҚР-ның жері өте кең. Жерінде тау да, жазық та, ойпат та, қарат та кездеседі. Үлкен-үлкен көлдер, өзендер бар. Республикамыз өсімдікке, жануарларға, қазба байлыққа бай.

3-оқушы: Осы ҚР-ның жас ұланы екенімді мақтан етем. Онын бай тарихын зердеме түйіп, ертеңгі азаматы болу үшін білім аламын, еңбек етемін. Кешегі тарих жолында елдің ел болуына қызмет еткен халқымыздың асыл ұлдарына ұқсап өсемін. ; 4-ОҚУШЫ: Отаным менің кең-байтақ, әрі бай. Онда әр түрлі халықтар тұрады. Олар бір-бірімен тату, дос. Қазақ халқы ешуақытта соғыс тілемейді бейбітшілік үшін күреседі.

**Гулия:**

-Бас қаламыз қай қала?

-Әсем қала?

-Тәуелсіздік монументі қайда орналасқан?

-Мемлекетіміздің рәміздеріне не жатады?

**Гулия:** Қазақстан мемлекетінің тарихи даму жолын айқындайтын өз рәміздері-

Елтанбасы, Туы, Әнұраны бар.

***Әнұран айтылады.***

**Серикгуль:**

-Тәуелсіздігіміз немен айқындалады? **Әр бала ортаға өз суреттерімен шығып, сөздерін айтады. (Суреттер А 4)**

1992 жылы 4 маусымда Президент ҚР -ның Мемлекеттік Туы,

Елтанбасы, Әнұраны туралы ҚР- нын зандарына қол қойды.

Алтын заңда парасатым, пайымым,

Алтын Занда күш-қуатым, жалыным.

Сен қорғайсың,

Бостандық пен құқықты,

Анамдайсын елжіреген жаңа күн.

1995 жылы 30 тамыздағы бүкілхалықтық референдумда Ата Занымыз қабылданды.

Куан халқым, күшіне енді «Тіл заңы»

«Сүйінші» деп ақын ұлын жырлады.

1993 жылы 15 қарашада ҚР-ның ұлттық ақшасы-теңге айналымға енді.

Ұшқыш батыр ағаның,

Өнегесін аламын.

Аспан үстін шоламын,

Мен ғарышкер боламын.

1991 жылы қазан айында тұңғышқазақ ғарышкері-Тоқтар Әубәкіров ғарышқа самсаған.

**Серикгуль: Назеркенің орындауында «Құтты ұя» әні.**

Қазір алдарымыздағы күннің шуақтарынан бір-бір шуақ аламыз. Артында жазылған мақалдарды кезекпен оқып, жауап беру арқылы тақтадағы күннің шеттеріне шуақ қылып орналастырамыз.

 **Мақалды жалғастыр:**

Өз елінде көртышқан да ......

*Өз елінде көртышқан да батыр.*

Өз елінің иті де ........

*Өз елінің иті де қадірлі.*

Отан үшін күрес ...........

*Отан үшін күрес ерге тиген үлес.*

Орағың өткір болса, қарың талмайды,

Отанын берік болса, ..........

*Орағың өткір болса, қарың талмайды,*

*Отанын берік болса, жауың алмайды.*

Елінен безген ер болмас,

Көлінен ..........

*Елінен безген ер болмас,*

*Көлінен безген каз болмас.*

Сағынған ер елін аңсайды,

Сары ала ...........

*Сағынған ер елін аңсайды,*

*Сары ала қаз көлін аңсайды.*

Жат жердің қаршығасынан,

Өз еліннің .................

*Жат жердің қаршығасынан,*

*Өз еліннің қарғасы артық.*

Егілмеген жер жетім

Елінен айрылған ........

*Егілмеген жер жетім*

*Елінен айрылған ер жетім.*

Отан - .................

*Отан - отбасынан басталады.*

Опасызда ...... жоқ.

*Опасызда отан жоқ.*

Отан ......... ыстық.

*Отан оттан да ыстық.*

Отансыз адам- ормансыз..........

*Отансыз адам- ормансыз бұлбұл*

**Гулия:** Қазақ халқы сөз қадірін білген, қасиетті сөзді қастерлеп, аузынан тастамай, өнеге ретінде данышпандығын, елен өрнектерімен өрнектеп терен мағыналы сөз өнері арқылы, өлең-жырымен тәлім-тәрбиесін зор ойлар айта білген. Қазақтың мақал-мәтелдерінін айтары- өсиет, ұлағат, тәлім, парасат.

Ал енді ортаға Отан туралы тақпақтарымызды ортаға салайық.

**Тақпақтар:**

Қазақстан туған өлкем.

Жер көп пе сендей көркем?

Көрсін деп күллі әлемге,

Жалауыңды желге желпем.

Отан дейміз от жаққан жерімізді,

Отан дейміз өсірген елімізді.

Отан дейміз туған жер, атамекен-

Биік тау, орман, тоғай, көлімізді

Отанның шеті де жоқ, шегі де жоқ

Ол бірақ, өз үйіңнен басталады..

Отан - сенің ата-анаң,

Отан - досың, бауырың.

Отан- өлкең, астанаң

Отан-аудан, ауылың.

Туған жер-тірегім,

Сенде өстім түледім,

Бір сен деп үнемі

Соғады жүрегім.

Күлеміз, ойнаймыз,

Демаламыз алаңсыз,

Ризамыз саған біз

Ұлы Отан - анамыз.

Асқарлы,қарлы шың,

Аялаған ән құсым,

Туған жер,армысың!

Саған мың алғысым.

Көк аспандай көкпен-көк

Қазақстан жалауы

Көк емес ол тектен-тек

Елдің ашық қабағы

Ақ ниеті-алтын күн,

Асқақ арман - қыраны,

Жалауы бұл халқымның,

Мәртебесі,Туы,Ары.

Бұлт баспасын күнімді,

Тарылмасын өрісім,

Биік ұстау Туымды

Қасиетті борышым.

**Серикгуль:** Әсем әуен салдырған,

 Сәбилер де алғыр жан.

Бал дәуреннің қызығы,

Есте қалар балдырған.

**Ән**: Жаса Қазақстан. Хор.

**Қорытынды:**

***Гулия***

«Ата - қоныс жер кымбат,

Туып - өскен ел қымбат»,

- демекші, балалар, бүгінгі тәрбие сабағында айтылғандарды өнеге етіп, елді, жерді сүюді, қадірлеуді өмірлік максат етейік.

***Серикгуль:*** Еліміздің болашақ тағдыры, Қазақстан ертеңі өз қолдарыңызда. Туған елдеріңді өркениетті мемлекеттермен терезесі тең, керегесі кең ететін сендерсіңдер. Ол үшін терең әрі жан – жақты білімді болу – міндеттерің.